
lr. Richard G. Eman, Director interino di Utilities Aruba N.V. 

Tabatin transparencia completo den negociación di préstamo 
cerca gerencianan di Utilities Aruba, Elmar y WEB 


RECIENTEMENTE a sali publicacion di un club 
(vereniging) di trahadornan di WEB Aruba N.V., cu 
ta bin cuestiona e transparencia di un negociacion di 
préstamo. 

E club aki no ta un sindicato, pues no ta pas den nan 
structura di nan statuut. Nan no tin nada di bin de- 
manda. E préstamo aki ta un préstamo, consolida, pa 
Utilties Aruba, Elmar y WEB Aruba, ir. Richard G. 
Eman a splica. 

A wordo haci un escogencia pa consolida e préstamo en- 
tre e tres companianan pa motibo cu bo ta haya un vol- 
umen hopi mas grandi cu hopi mas dekking financiero 
y asina bo por exigi un mihor condición di préstamo. 

Di acuerdo cu moción di Parlamento cu ta pidi pa un 
fusie entre WEB Aruba N.V. y N.V. Elmar un préstamo 
consolida ta un exigencia. Un fusie cu lo tuma basta 
tempo pa realisa y ta un proceso basta complica na 
unda tur trahador mester por keda cu nan derecho. 

E discusionnan pa un prestamo asina ta data di basta 
tempo pasa y ta na mei 2018 sr. Franklin Hoevertsz 
a firma un acuerdo cu un compañla cu yama Finance 
Quest pa actua como “arranger”. Pues un consehero cu 
mester bay traha un business plan, reken model y con- 
tract pa acerca e banconan pa pidi nan pas inscribi pa 
un préstamo. 

Negociacionan riba e prestamo a cuminsa drai na co- 
mienzo di januari 2019, despues cu WEB Aruba N.V. 
a firma un acuerdo cu Wartsila y tabata conoci cuan- 
to placa lo mester tin p’e proyecto ey. Un proceso di 
préstamo cu t’asina grandi y tin tanto banco envolvi ta 
normalmente un proceso basta largo.. 

E status di e préstamo ta : tur contract ta cla, Gobi- 
erno a duna e cartanan cu nan mester a duna y e unico 
cu falta ta un licencia di devisas di Banco Central di 
Aruba. 

E petición p’e licencia aki a wordo entrega 13 maart 
2019, ir. Richard G. Eman a sigui splica. 

Unabez e licencia drenta ta firma e acuerdo entre e 
banconan y Utilities Aruba, WEB Aruba N.V. y Elmar. 



Porcierto ir. Richard G. Eman por bisa cu e préstamo 
aki t’esun cu mas mihor interest y condición pa nan, 
Utilities, WEB y Elmar cu el a yega di experiencia. 

Pa bin bek riba e publicación, no por t’asina cu un “club” 
ta bin purba negocia of publica den media riba esaki. 
Negociannan di préstamo cu banconan no ta wordo pu- 
blica den media; esaki simplemente no por. 

Gerencia di Utilities, WEB Aruba y Elmar ta activa- 
mente envolvi den henter e proceso aki hunto cu e ban- 
conan local y international (lenders). Pues, den tur tres 
gerencia di e companianan tin transparencia total. 

Tin masha hopi mail a bay y bini den cual tur mail, 
en especial WEB Aruba N.V. su gerencia y abogado, ta 
envolvl. 

E principio basico di un préstamo t’e credibilidad di e 
borowers (UA, WEB y Elmar) cerca e banconan. 
Haciendo publicacionnan manera a sali recientemente 
definitivamente no ta contribui na 
Esaki, ir. Eman a sigui declara. 

Loke ta trata situación financiero di WEB Aruba N.V. 
e Director di Utilities N.V, mester bisa cu WEB Aruba 
tin suficiente fondo pa cumpli cu su obligacionnan di 
payroll, operation etc. Esey nunca Utilities lo permiti 
p’esaki core peliger, ir. Richard G. Eman a conclui. 

Protesta di contratistanan chikito 
contra menasa y retiro for di DOW 

Persecucion politico y maneho di "friends and family" ta sigui! 



OTRO siman a habri cu protesta di 
un otro grupo di trahador na un otro 
parti di nos isla. Awor tabata e grupo 
di trahadornan cu ta mantene limp- 
iesa cant’i caminda rond di nos isla. 
Por lo menos un di e trahadornan aki, 
sr. Fanchi Tromp di Santa Cruz, ya a 
haya retiro. 

Otro trahadornan a haya carta di ad- 
vertencia cu lo bay kita nan di trabou. 
Un di esnan cu a haya carta di adver- 
tencia ta Papi Palm kende ta traha 
cant’i caminda for di aña 2001. 

Trahadornan y nan famia a haya sos- 
ten di partido AVP den nan protesta 
contra di e menasa y retironan dor di 
Gobierno di MEPORED. 

Ayera mainta tempran prome cu nan 
a bay traha, nan a reuni na cas di Papi 
Palm den Playa Pabou pa hunto ex- 
presa nan desaprobacion contra di e 
decisionnan cu e Minister di DOW, Ot- 
mar Oduber y Gobierno di MEPORED 
a tuma. 

Den voz di e homber y muhernan aki 
por a sinti e dolor, e preocupacion y 
hasta e rabia cu nan tin pa motibo di 
e situacion cu Gobierno a hinca nan 
aden. 


BELASTING 

E motibo cu Minister Otmar Oduber 
y Gobierno ta usa pa menasa y retira 
e contratistanan cu ta traha cant’i ca- 
minda ta cu nan debe belasting. Niun 
hende sinembargo ta kere cu esey t’e 
motibo real pa menasa y pa kita nan 
fo’i trabou. 

Loke t’e caso ta cu e Minister ta bus- 
ca lugar pa duna amigo y famianan 
un contract asina. P’e motibo aki ta 
kita hende fo’i trabou pa traha lugar 
p’esnan cu e kier faborece politicamen- 
te. Anto ta net e trahadornan cu ta 
simpatisa cu partido AVP, e Minister 
ta menasa y kita for di trabou. Niun 
otro! 

ABUSO DI PODER Y PERSECU- 
CION POLITICO 

Loke Minister Otmar Oduber ta haci 
ta persecucion pobtico. Pasobra cuan- 
to hende y negoshi no debe belasting? 
Pero den un pais democratico niun 
hende tin mag di perde trabou, paso- 
bra nan debe belasting? 

Cuanto hende a perde trabou pasobra 
nan debe belasting? Pesey e motibo cu 
e Minister ta usa ta ridiculo! 

Si ta belasting Gobierno kier haya, 
anto e no ta kita hende for di trabou. 
A1 contrario e ta yega na un areglo pa 
paga tur luna. 


Den caso di algun di e trahadornan aki 
ya tin un areglo di pago y tur luna ta 
kita un suma halto for di e placa cu 
nan ta haya. Asina mes ya a kita con- 
tract di un di nan. 

P’e Minister paga belasting no ta bas- 
ta. E ta kita nan for di trabou y ta me- 
nasa otronan cu retiro! Awor sin tra- 
bou manera Fachi Tromp, ta con e ta 
bay paga belasting cu e debe? 

Pa no papia mes dicon e ta bay paga 
banco pa su cas y su pick-up of con e 
ta bay cria su famia. Tur esaki Minis- 
ter Otmar Oduber y Gobierno di ME- 
PORED no ta tene cuenta cun’e. 

Sin niun gevoel of sentido di responsa- 
bibdad humano, ta mensa y kita tra- 
hadornan di trabou. Awor bou di tur 
otro contratista y trahador cu contract 
ta reina inseguridad, temor pa perde 
trabou, preocupacion pa mantene nan 
famia y paga nan cuentanan. 

Serca hopi ya e temor y preocupacion 
a bira rabia. Pa hende manera Fanchi 
y Papi cu tin tanto aña ta haci e tra- 
bou aki caba, bou di tur Gobierno, ta 
incribel cu Gobierno di Aruba ta haci 
esaki cu su propio ciudadanonan. Pero 
pa nan y otro trahadornan, cos no ta 
keda aki. 

Pa prome biaha desde 2008, nos presupuesto lo tin un surplus: 

Surplus den nos presuepuestonan 
pa futuro mester keda structura 

Prome Minister Wever Croes a duna di conoce 



PA prome biaha desde 2008, 
Aruba lo tin surplus den su pre- 
supuesto. Gabinete Wever-Croes 
a marca e prome Surplus den su 
presupuesto despues di 12 aña. 
Presupuesto 2020 tin un surplus 
di 0.5%. Na aña 2008, 2003 y 1993 
tabatin surplus. Cu esaki, ta di 4 
biaha cu nos presupuesto tin un 
surplus desde cu nos ta pais, pero 
e diferencia ta cu esaki ta basa 
riba un strategia y maneho finan- 
ciero structural. 

Esaki, Prome Minister a enfatisa, 
ta supose di keda asina tambe. 
Surplus den nos presuepuestonan 
pa futuro mester keda structura. 
Esaki lo pasa contal cu tin un 
Gobierno responsabel. Gabinete 
Wever-Croes a tuma desicionnan 
pa pone e pais den e rumbo finan- 
cieramente stabiel p’e keda asi- 
na tambe pa nos futuro genera- 
cionnan. 


“No tabata facil, pero danki n’e 
vision, dedicacion y e compromiso 
di Gobierno y e sacrificio di pueb- 
lo, awe nos por cuminsa paga nos 
debe bek y baha e debe mas ai- 
nda den 2020. Pa aña 2021 nos ta 
cuminsa sinti mas alivio y mira e 
inversionnan cu pa hopi aña no 
a wordo haci den nos comunidad. 
Pa aña 2019 tambe, Gobierno ta 
cerando cu cifranan hopi positi- 
vo”, Prome Minister Evelyn Wev- 
er-Croes a duna di conoce. 

Prome Minister ta gradici tur co- 
lega Minister cu a haci sacrificio 
tambe y contribui na un Presu- 
puesto 2020 balansa. Epecial- 
mente, Prome Minister a gradici 
Minister di Finansa Xiomara 
Ruiz-Maduro y su ekipo di finan- 
sa y Ministerio di Finansa cu a 
traha cu empeño y dedicacion pa 
logra esaki. 


Principalmente, Prome Minister 
ta gradici comunidad en general, 
nos pueblo cu a kere den vision 
di Gabinete Wever-Croes y a kere 
den e cambio cu e Gobierno aki 
lo trece na bienestar di su pueb- 
lo pa cambia e rumbo financiero 
desastroso y negativo cu nos pais 
tabata bayendo aden, p’e rumbo 
positivo di bienestar y progreso. 

“Danki pa boso sosten y sacrifi- 
cio. E no ta facil, pero nos a logra 
e prome paso: un presupuesto sin 
deficit. 

Hunto nos a logra y ta logrando 
p’asina nos por laga un mihor 
pais, un mihor Aruba pa nos fu- 
turo generacionnan. 

Nos ta paga e debe cu nos genera- 
cion a ocaciona y nos lo pasa un 
mihor futuro n’e generacionnan 
nos dilanti”, Prome Minister Ev- 
elyn Wever-Croes a expresa. 

Mike Eman: 

Bou Gobierno di AVP nunca a kita hende for di trabou, 

pasobra tur hende tin derecho igual y nan tambe tin famia pa cuida y cria 


Lider di AVP Mike Eman, kende atrobe mainta tempran 
a sali pa bay sostene otro grupo di ciudadano cu ta wordo 
persigui dor di Gobierno di MEPORED. E1 a declara cu el a 
lesa e cartanan cu e contratistanan chikito a haya. 

Mike Eman: ”Tres carta di retiro cu e tres hende den pueblo 
di Playa Pabou a haya, ta di hendenan cu ta wordo identi- 
fica cu nan tin e color berde. Esaki ta nada otro cu persecu- 
cion politico. 

Manera e contratistanan a bisa, mi ta duda cu no tin otro 
hende cu ta duna servicio na Serlimar of DOW cu no debe 
belasting. Hopi contratista grandi cu ta duna servicio na 
Serlimar of DOW probablemente tambe tin reto pa paga 
nan belasting. Pesey ta hopi inhusto cu un señor grandi 
manera Francisco, cu no ta facil p’e haya trabou, cu tin un 
hipoteca pa paga FCCA, tin auto pa paga, ta hay’e ta pere 
su trabou.“ 

A puntra kico e contratista a haci pa haya splicacion pakico 
a kit’e. Mike Eman a contesta: 

“Su abogado a manda carta pa DOW, pero e no ta haya 
contesta. Pero mi no ta kere cu ta DOW. Nos ta kere cu t’e 
gobernantenan cu ta buscando vacatura den seno di DOW 
y Serlimar, no ta mira e dolor cu nan ta causando. 

Nos a goberna 8 aña sin michi cu un tata of mama di famia. 
Hopi di nan tabata expresa nan mes politicamente na ra- 
dio, tabata bay tur caminda, pero nunca nos a mishi cu nan. 
Nos tabata hasta haya reclamo di hendenan di nos partido 
cu tabata reclama dicon Bo ta laga fulano tal sigui traha si 
tur dia e ta ataca Bo, tur dia e ta lastra Bo. 

Nos no a mishi cu nan, pasobra nan tin derecho den e pais 
aki. Nan tin famia cu nos tin cu tene cuenta cun’e. Esey ta 
loke nos a haci semper. “ 

EXCUSA PA KITA HENDE 

Mike Eman a sigui splica cu ta un excusa ta usa pa kita 
hende di trabou. Mike Eman: “Ta inaceptabel cu ta usa ex- 
cusa pa kita hende for di trabou. Ta excusa nan ta. 

Den e carta di Papi Palm ta poni cu nan a dune dos 
waarschuwing caba. Nan a dun’e un na juli, un na au- 
gustus y un na september y nan ta bis’e cu el a haya tres 
waarschuwing. Pasobra den e contract ta poni cu esey ta 
motibo pa kit’e. 

Ta malusa un parti di e contract pa abusa di hende chikito, 
pasobra Bo kier eherce Bo vengansa politico. Nos ta para 
aki hunto cu e contratistanan chikito, cu pueblo di Playa 
Pabou y otronan cu ta para solidario, pa bisa cu nos no ta 
acepta e abuso aki.” 



NO MISHI CU NIUN TATA OF MAMA DI FAMIA MAS 

E advertencia fuerte cu Mike Eman y AVP a manda pa Go- 
bierno ta pa stop cu e abusonan aki y no mishi cu pan di 
niun tata of mama di famia mas. Niun! 

Mike Eman:”Na Aruba esaki ta inaceptabel. Nos ta mira 
tur rond di mundo na kico e tipo di politica aki ta hiba. 
Pueblo di Aruba a cuminsa lanta, di San Nicolas pa Bush- 
iri, di Noord pa Playa Pabou pa bisa cu ta basta cu e abuso 
aki. 

Ban busca un Gobierno atrobe cu tin alma y curason pa 
sirbi e pueblo aki y no pa sirbi amigo y familiarnan. Un 
politica pa sostene un corupcion familiar cu ta chikando e 
pueblo aki enbez di inverti den scolnan, den barionan, den 
bijstand y pensioen pa nos grandinan, den indexering pa 
esnan cu ta reclamando esaki awe. Loke nan ta haciendo ta 
inverti den corupcion familiar. 

Tur e medidanan cu nan a tuma ta pesey. Nan no ta pa- 
gando niun debe. E debe no a baha cu ni un florin desde cu 
nan a ranca mas cu 300 miyon di e pueblo caba. 

Ta puro pa paga pa amigo y familiarnan. Y ta pueblo tin cu 
carga e peso aki. 

Anto mei mei di esey ta bay kita hende fe’i trabou tambe, 
den un mercado laboral cu nan no por haya trabou. Esaki 
ta un asalto directo contra e libertad di cada ciudadano. 
Nan ta haci nan trabou manera debe ser. Pero nan tur tin 
e derecho di tin un color politico. 

Pero aki a marca nan y ta busca moda pa kita nan. Nos no 
ta acepta esaki. Bo no ta bay pone un dede mas riba cabes 
di ni un tata of mama inocente den e pais aki pa Bo rencor 
politico. Nos lo para cu tur cu wordo amenasa of intimida”, 
Mike Eman a adverti. 

Contratista ta manda mensahe pa Ministernan di Gabinete Wever-Croes 


"Pone man na boso curason; 
no haci cu otro loke bo no kier 
otronan haci cu bosonan" 


DURANTE di e protesta di contratistanan 
cu ta mantene areanan publico limpi, 
diferente contratista a expresa nan de- 
saprobacion pa loke Gobierno ta hacien- 
do cu nan y nan coleganan. 

Fanchi Tromp cu tin 15 aña ta haci e tra- 
bou aki a conta con nan a bin bis’e cu 
e no ta trahando na su area di trabou y 
pesey nan ta kit’e. E1 a haya un carta y 
esey tabata tur. 

E ta bisa cu e tin preuba cu el a bay 
dump pa tira sushi, pero esey no a cam- 
bia nada. E no a haya e Director di DOW 
pa papia cun’e te awe. E situacion aki a 
hink’e den problemanan serio pa cumpli 
cu su asuntonan di famia. 



Esaki ta mi entrada. Nan no ta wory cu mi tin gasto. Mi men- 
sahe pa nan ta cu esaki a bira di mas! Hopi di mas. Nan ta djis 
kita pan di hende y cu fin di aña den porta!” 


Un otro contratista chikito cu a haya car- 
ta cu ta menas’e cu nan lo kit’e fo’i trabou 
ta Papi Palm. E1 a haya un carta cu e ta 
debe belasting. Papi mes a conta:”Nan a 
manda mi un carta y bisa mi cu esaki t’e 
di dos straf. N’e di tres straf nan ta kita 
mi. Mi tin 26 aña ta haci e trabou aki. 
Semper mi a haci mi trabou bon. 

E unico fout cu mi tin ta cu mi debe be- 
lasting. For di aña 2001 nan ta kita 2500 
florin tur luna. Nan mes ta kit’e. Y ainda 
nan ta bisa cu mi debe. 



BO MESTER D/ WASTE BUCKET RESIDENCIAL 
OF COMERCIAL? 




20 yrd 
Big Bucket 


15 yrd 

Junior Bucket 


lOvrd 




Small 


Sr. de Mey cu ta un otro contratista a expresa su rabia y a bisa 
cu e cos aki ta un abuso. De Mey: “Manera nan ta kita hende 
aki, mi ta mal rabia. Ami tin trabou ainda, pero e cos aki no 
ta bon. Un abuso grandi e cos aki ta. Imaginabo cu nan kita 
Bo fo’i trabou y Bo tin yen co’i paga y Bo no tin co’i come. Ta 
kico bo tin di haci? 

Ta horta bo tin di horta! Imagina bo cu bo yiu pidi bo un corn 
flakes cu lechi mañan. Kico bo ta bis’e? Mi yiu mi no tin? E cos 
aki ta un abuso e ta. E cos aki mester stop. E cos aki mester 
stop! Nos tur ta rabia. E cos aki mester caba.” 

Tony Geerman, kende ta Presidente di e Asociacion di 
Contratista Chikito a bisa cu e ta solidario cu e coleganan cu 
a perde trabou. Tony Geerman: “Ta nos ta tene Aruba limpi. 
Si nos no haci e trabou aki e isla ta bira un dump. Tin hopi 
hende y comerciante cu tambe debe belasting. 

Dicon no ta persigui nan tambe? Esaki ta Arubianonan cu ta 
wordo mina di trabou. Mi tin un mensahe p’e Ministernan: 
tene man na boso curazon. No haci cu otro loke bo no kier nan 
haci cu Bo. Stop e cos aki.” 

Gabnete Wever-Croes a logra presupuesto balansa 



DIALUNA mainta Prome Minister Evelyn Wever- 
Croes y Minister di Finansa Xiomara Ruiz-Maduro, a 
anuncia e bon noticia riba tereno financiero, 

Gabinete Wever-Croes a logra cera presupuesto balan- 
sa pa 2020, cu surplus manera acorda den e maneho 
financiero y economico di Gobierno di Aruba y cu Hu- 
landa. 

Prome Minister a expresa cu esaki a wordo logra cu 
hopi sacrificio, vision y dedicacion di parti di Gobierno 
como tambe e pueblo di Aruba. 

Apesar cu no tabata facil, hunto a logra e bunita re- 
sultado cu awe por anuncia e bon noticia aki pa nos 
pueblo. 


E situacion financiero cu Gabinete Wever-Croes a en- 
contra casi 2 aña pasa cu a drenta Gobierno, tabata, 
manera Prome Miniter a expresa: “Nos no por a kere 
loke nos a encontra”. Gobierno a encontra un situacion 
financiero hopi penibel cu un deficit di casi 300 miyon 
florin. 

Gobierno a logra baha esaki pa 155 miyon florin pa aña 
2018. Sinembargo e situacion financiero a keda dificil. 
Y hunto mester a tuma pasonan duro pa pone Aruba 
bek riba e rumbo di finansas saludabel. 

E deficitnan, e debe redobla den apenas 5 aña di gober- 
nacion di e Gobierno anterior, tabata e causa di infla- 
cion, causa di stagnacion economico, causa cu no por a 
inverti den enseñansa, den cuido di salud y cuido di di 
nos grandinan, entre otro. 

“Den menos di dos aña, despues di decisionnan dificil, 
basa riba un vision, sacrificio, y compromiso pa saca 
Aruba for di e problema financiero, conhuntamente nos 
a logra presenta un presupuesto balansa. Por bisa tam- 
be cu Gabinete Wever-Croes a marca e prome surplus 
den nos presupuesto despues di 12 aña. 

Esaki solamente por a wordo logra dor di dedicacion y 
un maneho structural di un Gobierno serio y respon- 
sabel”, Prome Minister Evelyn Wever-Croes a duna di 
conoce. 

A yega na acuerdo 
pa Universidad di 
Aruba usa edificio 
di Maria Convent 



DIALUNA mainta den Parlamento a tuma lugar 
un tratamento breve den cual a trata e ley pa por 
cera un acuerdo di uso cu Universidad di Aruba 
p’e edificio conoci como Maria Convent. 

Por a logra e meta aki caminda cu un edificio di 
Gobierno cu ta para pa mas cu 10 aña por wordo 
renoba y poni na bon uzo! 

Universidad di Aruba awor lo por sigui amplia 
y brinda opcion di estudio, ubicando e facultad 
nobo SISSTEM, unabes cu e trabounan di 
renobacion tuma lugar. Atrabes di acuerdonan 
cu a yega na dje cu fondonan Europeo, pa 
renoba esaki y restaura esaki den su estado 
original unda cu ta posibel. 

Ta gradici Parlamento di Aruba e aporbacion 
unanime y ta felicita Minister President sra. 
Evelyn Wever - Croes cu tabata hopi envolvi 
den e proceso pa yega n’e punto aki y tambe 
Minister di Enseñansa sr. Rudy Lampe y 
Universidad di Aruba cu e facultad nobo. 
Brindando Aruba posibilidad nobo pa enseñansa 
na nivel universitario. 



FIN Dl AÑA 


* PROBECHA- 


SERVICIO RESIEIENCIAL & CflMMÉRClAL 


f Awg. \ 

Á,50 

pa m 3 
20 m 3 of mas 


Yama awor mes: 

582-4684 

7)c Mi. 'Bucket: 

594-3757 


mrbucket@ecotech.aw 

www.ecotecharuba.com 

O SIGI NOS ARIBA FACEBOOK. 


Comunidad ainda ta na 
tempo pa registra rancho/ 
casitanan crioyo na DIP 



MANERA ta conoci, Gobierno (DIP) a pone hopi enfoke riba e creacion 
di transparencia den e proceso di otorgamento di tereno. Como tambe 
transparencia den e manehonan cu tin n’e departamentonan DOW y DIP. 

E maneho di mas recien cu ta wordo introduci ta pa regula e casitanan crioyo, 
conoci como e ranchonan rond di Aruba na costanan y riba rif. 

Pakico e maneho aki? 

(1) Pa control v vigilancia. E ta necesario pa regula locual ta pasando cu 
e casitanan aki pa cual ningun hende ta parando responsabel. Hopi 
biaha tin hopi sushi rond di nan, ilegalidad cu ta tuma lugar den nan y 
actonan inmoral. 

Cu e proceso cu ta cuminsa cu ne, esnan cu ta reconoce cu e casita ta 
di nan lo haya un permiso p’esaki y pa cual lo mester para responsabel 
tambe. 

(2) Pa evita cu e cantidad ta sigui aumenta. For di momento cu a anuncia e 
maneho, no ta permiti pa mas di e casitanan aki wordo construi. Atrabes 
di imagenan satelite lo controla anualmente e cantidad di casita cu tin 
y si tin cu a bin acerca. Casitanan cu acerca no lo wordo permiti y lo 
wordo remove. E casitanan existe tampoco ta wordo permiti pa amplia. 


Te cu aworaki DIP a haya hopi bon remarke desde cu a anuncia e maneho 
nobo di rancho/casitanan banda di lama comienso luna pasa. Personanan a 
pasa y registra na DIP pa cual Director di DIP, Haime Croes a duna di conoce 
cu a ricibi varios persona. 

‘Mas o menos 90 persona a pasa DIP pa inscribi y entre nan algun a bay cu e 
formulario pa yena y trece esaki bek.’ Te ainda comunidad por pasa pa yene 
e formulario pa di e forma aki contribui n’e control/vigilancia y seguridad. 

SERENITY ESCAPE 


Indulge your mind, body, and soul in a 50-minute relaxation massage for only AWG 130 
Upgrade to a stress relief massage for AWG 10 or deep tissue massage for AWG 20 


To schedule an appointment contact us at 527.2525 

Promotion valid till December 15, 2019 




THE RITZ CARLTON SPA 

ARUBA 


Robert Candelaria (AVP) 

Gobierno a para tur ayudo na 
centronan di adiccion, pero ta 
papia di "Ser Humano Central" 


RECIENTEMENTE den conferencia 
di prensa di fraccion di AVP, Robert 
Candelaria a papia di perdida di forsa 
di compra. Esaki, el a bisa, tin hopi 
implicacion y tambe consecuencia 
grandi pa e bida social den comuni- 
dad. 

No ta desconoci pa pueblo cu Aruba ta 
pasando den temponan social y finan- 
ciero hopi dificil y cu forsa di compra 
ta cayendo bastante den poco tempo. 

“Esaki no ta partido AVP ta bisa, es- 
aki ta loke cartera di pueblo ta bisa. 
Esaki ta loke profesionalnan den field 
manera e.o. esnan cu ta traha den Po- 
lis, enseñansa, maneho di adiccion di 
droga, ta bisando.” 

E caidanan di forsa di compra lam- 
entablemente, Candelaria ta bisa, ta 
afecta mas area den bida di nos comu- 
nidad cu djis nos cartera so. 

A papia ultimo biaha riba e efectonan 
social cu e aumento di prijs ta ocasion- 
ando, pero Robert Candelaria kier pa- 
pia specificamente riba otro efectonan 
cu e caida di forsa di compra ta oca- 
siona. 

Pa haci’e poco mas specifico, ta pa- 
piando di e efecto di caida di compra 
riba e area di adiccion na droga. 
Papiando cu hendenan trahando den 
field, nan ta hopi preocupa, pasobra 
e maneho di drogadiccion no ta bay- 
endo bon. 


“Por bisa cu e Minister encarga cu 
e cartera aki, no tin maneho mes y 
e consecuencianan cu esaki ta trece 
cun’e, a cuminsa bira mas y mas visi- 
bel. 

Den nos comunidad tin centronan di 
iglesianan Cristian cu ta traha cu 
adicto pa yuda nan sali di nan adic- 
cion. E centronan aki ta purba funcio- 
na mas tanto cu ta posibel, pero riba 
nan mes forsa, yuda esnan den adic- 
cion di droga y alcohol pa libera nan 
di nan adiccion y haya un mihor bida. 

E mihor bida aki lo ta den beneficio di 
e ex adicto, pero tambe e famia di e ex 
adicto y na final di dia na beneficio di 
e comunidad completo. Molester cu e 
persona aki tabata trece den pasado 
lo stop y e lo bira un persona limpi di 
droga cu ta contribui na su comuni- 
dad. Pero pa maneha un centro asina, 
ta un operacion hopi costoso.” 

Pa hopi aña, e centronan aki tabata 
ricibi yudansa den forma di cuminda 
p’e habitantenan di e centro. Tambe 
tabata yuda paga un sueldo basico pa 
un persona. 

Lamentablemente por tuma nota cu 
e sosten aki tambe a wordo para bou 
e Gobernacion aki, ta locual Robert 
Candelaria a trece dilanti. 

Despues cu a trece esaki na conoce- 
mento di comunidad, nos ta contento 
cu e issue aki a haya oido parcial- 
mente di Gobierno. 



Pero e no a haya oido cerca e Minister 
indica cu ta Dangui Oduber, pero si 
cerca su colega Glenbert Croes, pa re- 
anuda pago di sueldo di personanan 
bek. 

Te dia di awe, ya pa hopi luna caba, 
tin un persona cu despues di hopi aña 
di servicio den un Centro, no ta haya 
su entrada mas. Con por bisa cu tin 
e ser humano central y bo no ta yuda 
den esaki. No mester a haci nada, ta 
algo cu tabata regla caba. E Minister 
djis mester a laga, loke ta bon, con- 
tinua. Nada mas. Pero ta bay contra 
loke ta bisa y ta stop e yudansa cu 
nan tabata ricibi. 

Robert Candelaria no por compronde 
e movecion. Kico e intencion ta? 

Esaki ta pone cu pueblo y famianan 
mester carga un peso inecesario. E 
prijs aki ta pueblo mester bay pag’e y 
por a evita esaki dor di djis continua 
of mehora e maneho cu bo a bin haya. 
Robert Candelaria su preocupacion ta 
cu esnan cu ta labora pa sirbi nos co- 
munidad y yuda adicto pa sali di nan 
adiccion y gosa di un mihor bida, no 
ta hayando e yudansa cu nan mester 
pa por sigui labora. 

Tur esaki ta pasando na momentonan 
hopi dificil pa nos comunidad. Hopi 
hende ta sigui cay den problema di 
adiccion y mester bin cu solucion real 
y duradero liher. 

Universidad di Aruba, Facultad di 
Arte y Sciencia ta celebra 10 aña 



Facultad di Arte y Sciencia (FAS) a celebra na augus- 
tus 2019 su di 10 aña di aniversario. Dia 12 di novem- 
ber 2019, 7:00 or cu lo tuma lugar na Aula di Universi- 
dad, e Facultad ta lansa oficialmente su celebracion di 
un aña largo cu e tema “FAS: Celebrating 10 Years of 
Public Value to Aruba.” 

E celebracionan lo cuminsa honrando e tres decanon- 
an: Na prome lugar dr. Paula Kibbelaar e decano fun- 
dador cu a sirbi durante e periodo di 2009 — 2013. Nos 
ta extende nos inmenso gratitud na dr. Kibbelaar pa a 
traha asiduamente hacienda tur e trabounan pionero 
den establecimento di e facultad. 

Di dos lugar, lo honra mr. Luciano Milliard, kende a 
sirbi durante e periodo di 2013 — 2016. Na di tres lugar, 
lo honra Tim Croes como e di tres y actual decano sirbi- 
endo desde 2016 te cu presente. 

Facultad di Arte y Sciencia ta hopi orguyoso cu su logro- 
nan despues di 10 aña. Dos di nan prome programanan 
di “bachelor”, “Organization, Governance and Manage- 
ment” y “Social Work and Development”, a ricibi na 
2016 conseho positivo for di NVAO p’e calidad di e pro- 
gramanan. 


Dos programa adicional a uni na e facultad, cumpliendo 
cu e vision di FAS como un Facultad di studio multiple 
sirbiendo e necesidadnan di e comunidad Arubano. 

E programanan aki ta “Mathematics Bachelor Teach- 
ing Degree” y “Bachelor in Sustainable Island Solu- 
tions through Science, Technology, Engineering and 
Mathematics (SISSTEM)”, incluyendo “PhD projects”. 

P’e motibo nan aki nan tin hopi di celebra y nan mester 
refina nan competencia y profesionalismo, pero tambe 
fortalece e relacionnan colegial. 

E ceremonia na honor di e tres decanonan lo inclui un 
dialogo publico di prof. dr. Mirko Noordegraaf, kende 
t’e Vice-Decano di “Societal Impact in the Faculty of 
Law, Economics and Governance” (LEG), na Universi- 
dad di Utrecht (UU). 

FAS ta extende un cordial invitacion na tur alumno, lec- 
tor, nan socionan den area profesional y publico en gen- 
eral pa atende e ceremonia, ta peticion haci pa Mieke 
de Droog, Vice Dean y di Clementia Eugene, Lecturer. 

Na opinion di Gregorio Wolff 

Millenialnan y otronan bao 
di 46 aña, mester lucha 
pa pone lidernan hoben y 
dinamico den sindicatonan 

“NOS ta bibando un tempo di cambio, awendia nos ta papia 
di corporate Gouvernance cu su reglanan con pa administra 
un entidad dignamente, tambe di integridad. 

Tur dos ta asuntonan esencial, pero den sindicalismo esaki- 
nan ta teriblemente ausente. Hasta e reglanan básico di de- 
mocracia cu elecionnan no ta existi mas cerca varios sindicato. 
Esaki ta tristo. 

Democracia ta mara n’e statuto y reglamentonan interno di e 
sindicato den cual tin e metanan, e normanan y balornan sin- 
dical. Integridad kiermen respeta regla y leynan general, pero 
mas cu tur ta respeta bo constitución (statutonan) pa pone e 
organonan dentro di e sindicato funciona” Gregorio Wolff a 
duna di conoce. 

STRUCTURA DI SEPPA 

Te cu inicio di 2010, SEPPA tabatin un structura, unda cu un 
directiva tabata encarga cu e maneho y alabes cu control, e 
Director of lider máximo tabata e Presidente. 

Na 2010, después di discusión di como 10 aña den congreso y 
otro organonan di SEPPA, a cambia e statutonan di SEPPA, 
unda e structura pa dirigi SEPPA a cambia. 

Awor un comité ehecutivo ta dirigi e sindicato y e lider máxi- 
mo t’e Secretario General. 

A bin un órgano nobo, cu e nomber “Directiva”, pa supervisa 
y controla e comité ehecutivo, aserca haci otro controlnan. E 
directiva tin un Presidente cu autoridad limita, pero e mester 
dirigi reunionnan di directiva y congresonan. 

E función di Presidente, cu tur su tareanan di prome cu 2010 
a pasa p’e Secretario General. 

Pues e función di lider maximo di SEPPA a keda igual, sola- 
mente e nomber a cambia, e lider máximo cu tabata yama 
Presidente a bira Secretario General, Wolff a sigui splica. 



Den e statutonan bieu di prome cu 
cuminsamento di 2010, den un articulo 
ta para cu e lider máximo di SEPPA of 
Presidente ta keda 10 aña y congreso 
por dicidi pa solamente un biaha, pa 
alarga e periodo aki cu 2 aña mas. 

Pues maximalmente 12 aña e lider 
máximo por keda. 


Den e statutonan nobo ta para cu e 
lidernan di SEPPA no por keda eher- 
ce e mesun función pa mas di 10 aña. 
Pero awe SEPPA tin un llder cu tin 19 
aña caba na poder. Esaki no por!!! 


RECORDATORIO 


Ultimo dia pa paga factura di coriente 
pa e luna di september 2019 ta: 


DIABIERNA -15 di november 2019 


POR HACIPAGO NA: 

• Tur Banco Comercial 
•TurMFA 

• WEB Aruba N.V. 

• N.V. ELMAR 


EVITA PARA DEN FILA LARGO Y 

PAGA ONLINE 


Por fabor menciona e number c 
cuenta cu ta aparece riba e 
factura di coriente como 
descripcion di pago. 


ELMAR 



523 7100 I customerservice@elmar.aw 

Sa mas di e competencia di 
Guardian Group di Best in 
Business Award 2019 y di 
Best Business Concept Award 



DIABIERNA 8 di november ultimo, na Aruba Marriott Resort & 
Stellaris Casino, a anuncia e ganador di e premio Guardian Group 
Best in Business Award y e ganador di Best Business Concept (mihor 
concepto empresarial). 

E Best Business Concept a wordo introduci prome biaha pa motiva 
empresanan chiquito y mediano. Dor di participa den e categorfa di 
Best Business Concept bo ta ricibi un plan di negoshi den forma 
gratuito y como nominado bo ta ricibi un analisis di bo concepto/ 
negoshi cu por yudabo desaroya bo plan di negoshi. 

E 5 nominadonan di Best in Business (BIBA) tabata: Cornerstone 
Economics (Lay Hing de Kort-Yee y Rendell de Kort), Muscles 
and Lungs Crossfitness Amba (Javier Erasmus y William Erasmus), 
Lindy Lifestyle Boutique (Alexlindy Croes), GRP Architects & 
Constraction (Gershon y Leila Pocomi) y SlipNot Solution (Sharona 
Lee-Schoop). 

E 5 nominadonan a duna un presentacion un siman prome n’e 
miembronan di hurado, na unda nan por a splica encuanto nan 
servicio y demostra (showcase) nan producto. Tabatin oportunidad di 
contesta tur pregunta n’e miembronan di hurado cu tabata e siguiente 
personanan: Sra. Sonja Velthuizen di Camara di Comercio di Araba, 
sra. Maria Dijkhoff-Pita di Departamento di Asunto Economico, 
Comercio y Industria, sra. Anushka Lew Jen Tai, di EY Accountants, 
sr. Patrick Arens, di Universidad di Araba y como Presidente di 
hurado, sr. Jacques van der Scheer, di Guardian Group Araba. 

E proceso completo desde inicio di registracion te cu e anochi final 
a wordo guia pa D&J Business Support, kenda a traha durante 10 
aña cu Guardian Group Best in Business na Corsou y awor 3 aña 
na Araba. E Directora di Camara de Comercio di Araba, sra. Sonja 
Velthuizen, a haci entrega di un Premio Special na sra. Sharona Lee- 
Schoop di SlipNot Solution, cual ta un curso special pa Empresario 
cu lo yuda su negocio crece y yega un proximo nivel. 

E tension tabata halto prome cu e Director di Guardian Group Araba, 
sr. Jacques van der Scheer, a anuncia GRP Architects & Constraction 
(Gershon y Leila Pocorni) como e ganadornan di Best in Business y 
e premio den efectivo di 10.000 florin. 



Tur e nominadonan den e categoria di Best in Business a ricibi 1 luna 
di promocion na radio y e ganador a ricibi 3 luna di promocion di 
ECA Communications (Aldrich Croes). EY Accountants a regala e 
nominadonan un Consulta gratuito encuanto impuesto. 

E 3 nominadonan di Best Business Concept tabata: Eco Living 
Araba (Daniel Barros), OFLOW (Erwin Ras) y Seamless Rain 
Gutters (Rodney Bareño). 

Tur 3 nominado den e categorfa a ricibi for di Minister di Finanza, 
Economia y Cultura, sra. Xiomara Ruiz-Maduro, un curso gratuito na 
Departamento di Asunto Economico, Comercio y Industria special 
pa empresanan chiquito y mediano. 

Prome cu e resultado final a wordo anuncia di Best Business Concept, 
e invitadonan a participa emitiendo nan voto atrabes di un aplicación 
cu tabata un momento inovador di e anochi. E reaccion di e ganador: 
Eco Living Araba (Daniel Barros) tabata inolvidabel ora e resultado 
a wordo proyecta riba e pantaya grandi. 

Eco Living Araba a gana 2.500 florin como Best Business Concept 
2019. Cu e Proyecto aki Guardian Group, ta ofrece un plataforma pa 
negoshinan chiquito y mediano pa aumenta e calidad y crecemento 
di nan negoshi cu guia y formacion continuo. 

Ambos ganador, Gershon Pocorni (GRP Architects & Construction/ 
BIB A) y Daniel Barros (Eco Living Aruba/BBC) tabata super contento 
y a motiva otro negoshinan na Araba durante nan breve discurso pa 
registra otro aña y experencia loke nan a siña den e ultimo lunanan 
den e proceso di participacion. Tambe nan a expresa nan gratitud y e 
oportunidad brinda dor di Guardian Group pa negoshinan chiquito y 
mediano. Di parti di Guardian Group un agradecimiento special na 
Minister di Finanza, Economia y Cultura, sra. Xiomara Ruiz-Maduro 
pa su presencia y discurso y tambe n’e Maestra di Ceremonia, sra. 
Larissa Bermudez, na Iliene Corsen y su equipo di D&J Business 
Support, na tur empresa cu a registra y por ultimo tur e nominadonan 
den ambos categoria cu a demostra pasion y compromiso den loke 
nan ta haci pa realisa nan soño y contribui n’e economia y desaroyo 
di Aruba. 

Pabien na boso tur! 

SMAC ta distancia su mes di informacion 

tocante Sra. Carnaval 2019 


DIADOMINGO atardi, riba red nan so- 
cial, por a tuma nota, varios comentario 
di diferente persona, tocante un acto di 
fraude cu a tuma lugar, y den e informa- 
cion aki, nomber di Sra. Carnaval 2019 a 
wordo menciona. 

Den nomber di SMAC su Presidente, sr. 
Jason Brown, kier a informa cu SMAC ta 
distancia su mes di e situacion aki y lo duna 
e oportunidad pa husticia haci su trabao. 
Despues cu esaki tuma lugar, dependiento 
di e resultado, SMAC su board lo sinta y 
asina informa si lo bay tuma pasonan si ta 
necesario 



FTA cu su ultimo 
Congreso Extra 
Ordinario pa 2019 

FTA ta organisa su ultimo Congreso 
Extra Ordinario pa 2019, diarazon y 
diahuebs awor. E congreso aki ta tuma 
lugar na sede di FTA, cuminsando for 
di 8 or di mainta te cu 4 or di atardi. 
Tur shopsteward ta wordo convoca pa 
atende e Congreso Extra Ordinario 
aki, den cual lo trata e ultimo desa- 
royonan den e organisacion di FTA y 
tambe den nos comunidad, cualnan 
mester di nan atencion. 

Directiva di FTA ta haci un fuerte 
apelacion na tur delegado pa “follow 
up” na pia di trabao p’asina garantisa 
nan presencia. Directiva di FTA ta 
conta cu e presencia di e delegadonan 
den nan ultimo Congreso pa 2019 
p’asina poor tuma/aproba tur decisi- 
onnan necesario. 



h e w$t-c'*\aiA,aiA, ta battliA, 



Nos ta bende 
paña, coi 
hunga y buki 
di segundo 
mano. Tambe 
ta bende 
pastechi, 
snacks, 

té 


vojw.m-p, phvtflm,eiAt:i o dl 
ha ,ucho 


Fecha: 30 November 20*19 


Ora: 10AM-6PM 


Lugar: Casa Cuna, Pos Chi 


(jfco 


Bo presencia lo wordo aprecia hopb 
yuda nos guia nos muchanan 

m 

casa cuna 



J progreso 

E 'soño' di un di 2 Lotto lo tin sigur su 
riesgonan pa finansa publico di Aruba 

otro posibel topico di discusion cu CAFT? 


NA 2011 ora Fundacion Lotto pa Deporte a ‘crash’ finan- 
cieramente y tabata basicamente den bancarota, pa por a 
haya un fiansia di un banco local a sera un contracto di 
maneho cu un duracion hopi largo cu e compania Canadian 
Bank Note (‘CBN’). 

Manera ta bon conoci e contracto aki di 2011 no t’e esun 
mas mihor pa Fundacion Lotto pa Deporte. Ta pesey mes 
tambe na 2017 mester a renegocia e contracto aki, cual te 
ainda lo tin espacio amplio pa mehoracion na fabor di de- 
porte, asina Di Stefano Wernet a splica. 

Gobierno di Aruba kier bin awor cu un Lotto nobo, banda di 
Fundacion Lotto pa Deporte, pa por haya placa exclusiva- 
mente pa mantencion di e diferente complehonan deportivo. 
Esaki riba su mes ta un pensamento noble dor cu na 2011 
den e contrato di maneho cu CBN e directiva di Lotto no a 
negocia ningun placa pa mantencion den deporte. 

Sport Subsidiecommissie no ta duna subsidio pa manten- 
cion di complehonan deportivo. 

Fundacion Facilidadnan Deportivo cu ta encarga cu e man- 
tencion di complehonan deportivo no ta haya subsidio di 
Lotto. Ta Gobierno di Aruba so ta duna subsidio (placa di 
pueblo) n’e fundacion aki. 

Cu otro palabra nada di e miyonnan di loteria ta destina pa 
mantencion di e complehonan deportivo. Esaki sigur ta un 
eror masha grandi mes y un berguensa mayor ora a sera e 
contracto di maneho cu CBN na 2011, Di Stefano Wernet a 
sigui splica. 

AWEMainta ta di opinion cu Gobierno di Aruba mester ta 
mas cuateloso cu e opcion di un di dos Lotto. 


Den nos estado democratico di ‘Trias Politica’ ningun Huez 
por stop Gobierno di Aruba pa bin cu un Lotto nobo, pero 
e Lotto nobo aki sigur lo tin su impacto negativo p’e actual 
contracto entre CBN y Fundacion Lotto pa Deporte, cu ta 
perde alabez su exclusividad den loteria. Aruba su mercado 
chiquito sigur no por carga 2 fundacion di loteria. 

Esey ta nifica cu no por exclui casonan den Corte p’e daño 
finansiero, cu por bira un claim multi-miyonario, cual placa 
sigur Gobierno di Aruba no tin. 

E ora ey ata Lotto ta bira un otro topico di posibel discusion 
entre Gobierno di Aruba y CAFT. No ta conoci si Gobierno 
di Aruba a laga haci caba un estudio di riesgo di un posibel 
claim. 

E caminda mas practico sin riesgo financiero pa finansa pu- 
blico di Aruba ta pa Fundacion Lotto pa Deporte renegocia 
un biaha mas e contracto di 2011 cu CBN. 

Na bienestar di deporte sigur CBN lo ta habri pa renego- 
cia un biaha mas e contracto aki di 2011. Den e cuadro aki 
sigur mester si un Hunta di Supervision nobo pa Fundacion 
Lotto pa Deporte pa por renegica e contracto di 2011. 

No por laga e mesun hendenan aki cu ya tin mas cu 10 aña 
den Fundacion Lotto pa Deporte y cu a firma e contracto cu 
CBN na 2011 renegocia esaki. Mester hendenan nobo cu vi- 
sion y profesionalismo den e Hunta di Supervision di Lotto 
pa renegocia e contracto aki. Sigur e ultimo palabra no a 
wordu bisa den e asunto aki di un Lotto nobo, Di Stefano 
Wernet a conclui. 


Un detenc on mas den caso di Little Europe 

AYERA dialuna madruga Atraco Team a detene un otro 
sospechoso den e caso di Little Europe. 

T’asina cu den oranan tempran e Team di Aresto a haci 
un entreda hudicial na un cas situa na Tanki Leendert. 
A detene un sospechoso di nacionalidad Hulandes rela- 
ciona cu e caso aki. No ta descarta cu lo por tin mas de- 
tencion. 

Tremendo trabao sigur di Atraco Team, kendenan ta tra- 
hando dia y anochi pa pone man riba e sospechosonan. 

Gregorio Wolff 

Millennialnan mester lucha duro y SEPPA 


Gregorio Wolff, ex sindicalista di SEPPA 
a haci un analisis di e situacion sindical na 
Aruba. Hopi pais ta structura generacionnan 
a base di e fecha di nacemento (aña) pa 
categoriza cada generacion cu un nomber 
colectivo, manera na USA nan ta uza: E 
Silent Generacion naci prome cu 1945; 
Baby Boomernan naci di 1945 pa 1964; 
Generation X di 1965 pa 1980; Millinnials, 
naci entre 1981 y 1996 y Post-Millinnials 
naci despues di 1996. 

Diferente instituto y tambe pais ta uza otro 
añanan pa demarca e diferente categorianan. 

Pa babyboomernan a uza 1945 pa motibo di 
e final di II Guera Mundial. E generacion di 
millinnialnan tin di haber cu e hecho cu nan 
a experiencia e inicio di e siglo nobo. Post 
millinnialnan no a experimenta e cambio di 
siglo concientemente, pero nan ta biba den e 
siglo nobo. 

N’e momento aki tin un incertidumbre con 
futuro desaroyo lo ta a medio plaso y largo 
plaso. Tin problemanan grandi den futuro 
p’e gran parti di millennialnan. 

Prome ta bon pa analisa e situacion actual 
di cada categoria. 

E Silent Generation t’e grupo grandi cu 
nos conoce cu ta pensioen actualmente, y 
tambe den e Baby Boomeman tin un grapo 
cu pensioen y otronan cu ta bayendo cu 
pensioen. 

E babyboomernan a nace net despues di 
II Guera Mundial. No tin un demarcacion 
stringente, ya cu esnan cu a nace durante e 
ultimo añanan di guera tambe ta ser conta 
den e grupo aki, di Babyboomernan. 

Na Aruba e grupo aki a pasa den hopi lucha 
pero por bisa cu mayoria a sali bon para, sigur 
e ex-empleadonan cu hopi aña di servicio 
na Lago, Coastal y Valero. Igualmente por 
bisa di esnan cu a traha na Gobierno. Tambe 
e hopi profesionalnan den varios ramo na 
Aruba, sigur pa loke ta turismo. 

E grupo di Generation X awe ta den lucha 
fuerte pa nan futuro 

Segun Gregorio Wolff, e milllennialnan t’e 
grupo cu a caba di drenta den e proceso 
laboral, den un situacion economico hopi 
dificil. 


E sistema neo-liberal no ta amigo di e clase 
trahador y claramente por wak e den e 
desaroyo socio-economico actual. 

Un atake fuerte riba e derechonan di 
trahador, esaki ta bisto den e cantidad abao 
di trahadoman afilia na sindicato den sector 
priva, a consecuencia di menasanan y nan ta 
cu derechonan limita. 

Den sector publico e afiliacion ta bon, pero 
cada biaha ta dura pa ricibi compensacion pa 
subimento di costo di bida, no tin adelanto 
pa loke ta otro condicionnan di trabao. 

Tur caminda empleadornan no ta gusta 
pa duna trabaonan fiho y nan ta zwaai cu 
contratonan. Hasta den sector publico, 
politiconan a bira campeon den e arte aki. 
Un trabao a base di contrato, e trahador 
solamente ta sobrevivi, su derechonan ta 
poco, no tin e derecho pa haci ningun fiansa, 
manera pa auto, pa hipoteca, placa pa spaar, 
lubida, etc.. 

E millennialnan, kendenan a caba un studio, 
saliendo for di famianan normal, drentando 
e proceso laboral, ta cu debenan grandi di 
estudio, pues nan ta den un situacion dificil. 
Pues millennialnan y sigur tambe Generation 
X, kendenan no tin 46 aña ainda, boso tin 
retonan grandi boso dilanti, pues boso mester 
bay lucha duro pa mehora condicionnan di 
trabao y otro areglonan social pa sobrevivi 
dignamente e proximo 20 pa 30 aña. 

Sindicalismo na Aruba den crisis 

Segun Gregorio Wolff, ta tristo pa menciona, 
pero mas cu nunca awe, sindicalismo ta den 
crisis. 

Casi bo no ta tende lideman sindical, 
solamente ultimo tempo ora e lucha sindical 
ta conoce un biaha mas e fenómeno di kita 
miembro di otro sindicato enbes di busca 
pa mas trahador ta afilia na sindicato. E 
fenómeno aki sigur a bira e modus aperandus 
di algun sindicato. Den sindicalismo casi bo 
no ta ricibi información y di formación not- 
not-not. Nos a ripara tambe cu ya pa mas cu 
5 aña sigui no tin ningun actividad sindical 
riba e dia mas grandi p’e clase trahador, 
1-mei. 

Formacion awendia t’e parti mas ausente 
den e lucha sindical na Araba. Cu excepción 
di FTA cu sa tene su encuentronan di 
formación, maske limita, pero comparando 
cu e otro sindicatonan e ta cos di yora. 



Pesey no ta bin lidernan nobo y bo ta haya 
sindicatonan manera TOPA, STA y SEPPA 
cu lidernan máximo tin mas cu 12ofl3y 14 
aña na timon, SEPPA mas cu 19 aña. Tristo 
ta cu nos no ta tende ni lesa di eleccionnan 
interno. 

Ken sa, cu e falta di formación por ta plannan 
diabólico pa no forma lidernan nobo. Sin 
formación no tin lideman nobo y sin lider 
nobo t’e lidernan antigua mes mester keda. 
Pues tur cos ta ilustra con grave e crisis 
sindical na Aruba ta. 

Formacion sindical mester ta tambe un 
tema cu Gobierno mester pone den su 
presupuesto, pa yuda e clase trahador pa tin 
lidernan prepara, no pa Gobiemo dicidi con 
e formación mester ta y of bay, pero sigur 
sindicatonan mester tin hopi di bisa den e 
forma y contenido di e formación. 

Pakico Gregorio Wolff ta bisa Gobierno, 
pasobra constantemente nos por wak 
con Gobiemo ta fomento formación 
pa entrepeneuman, esta pa lideman di 
empresanan. Cursonan pa prepara lidernan 
pa representa e trahadornan ta nulo. Laga 
nos no lubida cu e partido mayoritario den 
Gobierno tin e ideologfa Social-Democrata, 
esta di tendencia laboral, pues nan ta fayando 
barbaramente. 

Gregorio Wolff su conseho na millennialnan 
ta, pa baha e adicción na rednan social, 
cuminsa mete bo mes den e lucha sindical, 
iniciando bira miembro di un sindicato 
y después tuma liderazgo over for di e 
lidernan antigua. Eyfo tin grapo di lider 
retira, kendenan ta dispuesto pa yuda. 

Hungadorncin a disfruta di un concierto romantico 

Wind Creek Casinos cu un anochi VIP 
durante concierto di Marco Antonio Solis 



DIADOMINGO anochi den un Harbor Arena completamente 
yen por a presencia un seccion den Premium VIP dedica completa- 
mente pa Wind Creek Casinos Aruba. Un exitoso campaña cu a re- 
sulta den un concierto romantico p’e hungadornan di Wind Creek 
Casinos cu un trato VIP. 

For di e momento cu e promotornan a anuncia e gran concierto di 
Marco Antonio Solis na Aruba den luna di november, e team din- 
amico di Wind Creek Casinos a crea un campaña atractivo pa tur 
su hungadornan. 

E hungadornan cu a acumula mas tanto punto hungando na Wind 
Creek Crystal Casino y Wind Creek Seaport Casino por a gana un 
entrada Premium VIP pa dos den e seccion di Wind Creek Casinos. 

Durante di e gran apertura di Wind Creek Seaport Casino a anun- 
cia e 30 hungadornan cu mas punto acumula y asina otorga nan 
entrada VIP. 

Riba e mesun anochi aki tambe a entrega e 10 top hungadornan di 
casino nan entrada VIP pa disfruta asina di un anochi romantico. 

Tur hende cu a yega Harbor Arena por a mira e presencia di Wind 
Creek Casinos Aruba indicando un entrada special p’e hungador- 
nan invita. Na yegada cada hungador hunto cu nan invitado a 
wordo ricibi cu champaña, algun snacks exquisito for di e team cu- 
linario di Renaissance Aruba Resort & Casino pa duna nan e senti- 
mento di Premium VIP. Despues nan a wordo hiba pa nan mesa y 
asina disfruta di e gran concierto di Marco Antonio Solis. Un trato 
VIP henter anochi cu premium open bar y snacks. 

Pa Wind Creek Casinos Aruba esaki tabata di sumo importancia di 
por a duna bek na su fiel hungadornan y mustra nan e aprecio pa 
hunga continuamente na Wind Creek Casinos. 

Un biaha mas nos por mira cu Wind Creek Casinos Aruba tin e ‘Re- 
wards card’ cu mas beneficio cu cualkier otro casino na Aruba. No 
lubida di bishita e Player Services di Wind Creek Casinos Aruba 
pa bo ‘Rewards card’ y cuminsa acumula bo puntonan. 

DIADOMINGO anochi den 
careda di 9’or, Polis, ambulance 
y tambe Materiaalwagen a bay 
direccion Sero Cristal unda un 
auto a bolter. 

Den algun minuut unidadnan 
di rescate a yega e sitio y meso- 
ra a cuminsa evalua e situacion 
y tambe situacion di e chauf- 
feur cu ta pega den e auto. 

Tabata trata di un Kia Rio 
maneha pa un cabayero cu pa 
un of otro motibo a perde con- 
trol dor di posiblemente dal 
contra e barancanan na banda 
di caminda. 

Bomberonan mester a haci uso 
di e Jaw of Life pa por a corta e 
dak di e Kia Rio pa por a yega 
na e chauffeur. 

Despues di basta minuut cu a 
Bomberonan a corta e dak, a 
logra saca e cabayero for di e 
auto. 

Paramediconan na nan turno 
a prepara e chauffeur unda cu 
despues di e hibe den e Ambu- 
lance a sali cune direccion Hos- 
pital. 

Den un concierto riba Freewinds 

Ami Mendez y he Strcmgers" ta uni forsa 
pa yuda Aruba Symphony Festival 


E Festival na juli tabata un exito artistico, pero no 
financiero, y e ta core riesgo di no por sigui. 

Diasabra 16 di november lo tin un concierto abordo 
di Freewinds pa recauda fondo pa yuda Aruba Sym- 
phony Festival sobrevivi. E grupo The Strangers cu e 
aña aki ta celebra nan di 55 aniversario, ta reconoce 
e importancia di mantene Aruba Symphony Festival 
na bida y a ofrece nan talentonan gratuitamente n’e 
evento aki. “The Strangers” ta consisti di Johnny Mi- 
lan (bass guitar/coro), Frank Arendsz (drums), Alice 
Noguera (Cantante) Frank Bisslik (Cantante), Donny 
Daal (lead guitar), y Victor Camacho (piano/keybo- 
ard). Cu nan repertorio di nan musica di tur epoca, es- 
pecialmente di e decadanan ‘60, ‘70, ’80, nan lo deleita 
e gustonan musical mas exigente. 

Ami Mendez, e bunita y popularisimo “Consul Can- 
tante” di Filipinas tambe ta sinti cu nos mester haci 
tur lo posible pa nos no perde Aruba Symphony Festi- 
val y e tambe ta regala su popularidad y su talentonan 
di entretenedor y cantante e nochi ey. 

“Ami Mendez and the Last Minute Band” lo habri e 
programa hunto cu e orkesta di Freewinds y e Aru- 
biano Reno Steba tocando baho y e conocido Cubano 
Lazaro Barizonte riba saxofon. 

Ticketenan ta obtenible na DeWit/Van Dorp, na Plaza 
Bookstore, Cas di Cultura y naturalmente na entrada 
abordo di Freewinds. 

Portanan di waf lo habri 7:30 pm y e concierto lo start 
8 pm en punto. 

Aruba Symphony Festival ta hopi gradici na Free- 
winds cu a ofrece su teatro p’e evento aki, na tur e 
musiconan cu ta toca pornada of casi pornada y ta 
reconoce Johnny Croes pa su trabou dificil di organiza 
y coordina e concierto. 

Awor ta keda na nos pa cumpra un ticket p’e conci- 
erto di diasabra 16 di november abordo di Freewinds. 
Aruba Symphony Festival mester di ayudo di nos tur. 



The Strangers 2019. Di robes pa drechi: 
Johnny Milan (bass guitar/coro), Frank 
Arendsz (drums), Alice Noguera (Cantante) 
Frank Bisslik (Cantante), Donny Daal (lead 
guitar), Victor Camacho (piano/keyboard) 



E bunita y popularisimo Ami Mendez, 
e “Consul Cantante” 

Den Beach Tennis Panannerican Championship 2019 

Brazil campeon den tur categoria 



DIASABRA ultimo, Aruba tabata 
e anfition p’e Pan American Cham- 
pionship di Beach Tennis. E campe- 
onato aki a cuminsa diahuebs, 7 di 
november y a culmina, diasabra, riba 
un Bushiri Beach Arena completa- 
mente yen. 

E final den categoria femenino a wor- 
do disputa entre 2 ekipo di Brazil cu- 
alnan ta Joana Cortez y Rafaella Mi- 
iler contra Flavia Muñiz y Marcela 
Vita. 

E duo Cortez y Miiller ta logra gana 
y asina aki bay cu e titulo di campe- 
on pa nan pais Brazil. Den categoria 
masculino, un biaha mas 2 ekipo di 
Brazil a bataya, caminda Vini Font 
y Andre Baran a kita e titulo for di 
Marcus Ferreria y Thales Santo. Am- 
bos ekipo ta di Brazil. 

Pa loke t’e categoria di mix aki tam- 
be por a mira un final entre Brazil y 
Brazil, E duo, cu ya pa añanan largo 
ta domina e categoria di mix mundi- 
almente, esta Vini Font y Joana Cor- 
tez, ta perde contra Rafaella Miiller y 
Andre Baran. 

Beach Tennis Aruba kier a manda un 
palabra di danki na cada un cu a bin 
presencia e weganan durante e Pan- 
american Championship 2019 y al- 
abes kier a invita Aruba completo pa 
pasa na Bushiri Beach pa presencia 
e torneo di Aruba Open Beach Ten- 
nis cu lo continua te cu diadomingo 
17 november 

Pa mas información riba wegan- 
an, por bishit nos website na www. 
arubabeachtennisopen.com 

Orario di servicio di Abattoir pa 
temporada di december 2019 

SERVICIO Veterinario di Departamento di Salud Publico kier 
recorda tur persona cu tin planea di sacrifica un cabrito, carne of 
porco pa consumo humano, cu esaki mester wordo haci na Abat- 
toir segun nos leynan. 

Matamento di bestia na cas ta ilegal y por tin su riesgonan pa 
salud di hende. 

Tur persona cu mester haci uso di servicio di Abattoir pa sacri- 
fica un bestia durante luna di december 2019 por haci esaki for 
di dialuna te cu diahuebs parti mainta. Pa por coordina e fluho di 
persona, e proceso di sacrifica animal ta tumando lugar a base di 
afspraak pues_mester percura pa yama un dia prome pa confirma. 

Ta pidi encarecidamente pa trece e animalnan entre 7:00 y 9:00 di 
mainta y e ultimo dia pa mata bestia lo ta diamars 17 di december 
2019. 

Pa mas informacion por tuma contacto cu Veterinaire Dienst na 
telefon 522-4310 of pasa personalmente na Veterinaire Dienst 
Barcadera 1. 



Bucuti Yacht Club cu su di dos 
Carañito Kayak Challenge 


BUCUTI Yacht Club ta organisa su di 2 Carañito 
Kayak Challenge. Aki e kayaknan ta bay pisca. E chal- 
lenge aki ta, cuanto pisca carañito, lo nan por pisca. 

Esaki lo tuma lugar diasabra 16 november awor. In- 
scripción lo cuminsa di diabierna anochi na Bucuti pa 
8 or pm y diasabra for di 3 or pm na club. E pesca mes 


ta cuminsa pa 5 or atardi y ta termina 9 or p.m. 

E premionan lo ta lst Carañito más grandi ,2 nd Cara- 
ñito más grandi y 3 rd Carañito más grandi, lo duna e 
kayaknan 15 min pa por ta na pier pa 9:15 pm. Si no 
ta na pier, lamentable lo keda descalifica. Pa más in- 
formacion por tuma contacto riba fb di Bucuti of man- 
da nan un mail na bucutivachtclubaruba@vahoo.com 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com ffl www.fac 0 book.corn/aw 0 mainta 583-1400 583-1444 

Fraccion di POR ta mira un etapa nobo pa San Nicolas 
cu construccion di Secrets Baby Beach Resort 



E siman aki, pa ta specifico, 14 di november inicio di 
un etapa nobo pa San Nicolas lo inicia. Miembronan di 
Fraccion di POR, Marisol Lopez-Tromp y Alan How- 
ell, ta sumamente entusiasma y positivo pa loke ta 
groundbreaking di Secrets Baby Beach Resort. 

Nan ta indica cu despues di casi 4 decada finalmente 
e lucha di diferente gobierno y ministernan lo bira un 
realidad. Durante casi 40 aña hopi a purba y a traha 
duro pa logra yega na un hotel pa San Nicolas y dia 14 
di november awo un desaroyo nobo pa San Nicolas ta 
iniciando, miembronan di Fraccion di POR a expresa. 
Desde ciere di lago den decada di añanan 80 por a mira 
con e desaroyo di San Nicolas a stagna y e parti pariba 
di nos isla a bay atras y a keda hopi atras compara cu 
e resto di Aruba. 

Awo cu e construccion di un hotel manera Secrets Baby 
Beach Resort porfin lo mira un cambio real na e parti 
aki di nos isla, un cambio pa bon, un cambio positivo 
tan anhela pa decadanan caba. 

E imapcto di e construccion di e hotel lo ta uno positivo 
cu lo por wordo sinti y mira for di inicio di construccion 
y cu lo continua despues cu operacion di e hotel. 

Lo bay mira cu lo tin mas oferta di trabou den diferente 
sector, lo mira un desaroyo economico, infrastructural 
y financiero cu lo beneficia no solamente San Nicolas y 
vecindario, pero henter nos isla. 


Ya caba por mira e interes grandi cu San Nicolas tin 
entre diferente inversionista y esaki lo crea mas es- 
pacio ainda pa loke ta e meta pa haci di San Nicolas e 
Cultural and Heritage City di Aruba, representando 
asina un aspecto unico y diferente di lo cual ta e resto 
di nos isla. 

Cu e desaroyo di e hotel lo por mira un mayor volumen 
di hende den e area y lo enforsa e desaroyo historico y 
cultural cu ta trahando riba dje. 

Ademas ta diferente comerciante tanto grandi como 
chikito lo beneficia di e desaroyo nobo aki, simplemente 
pa duna algun ehempel por menciona restaurantnan, 
taxistanan, tour operators, watersports, tiendanan y 
café’s, miembronan di Fraccion di POR a indica. 

Ta premira cu e tempo di constuccion lo ta di 18 luna, 
lo cual kiermen cu por spera e inauguracion di e hotel 
pa aña 2021 cual ta conta cu un inversion di 200 mi- 
yon pa loke ta e dos fasenan, e prome di 600 camber y 
e di dos di 300 camber. 

Marisol Lopez-Tromp y Alan Howell ta felicita San 
Nicolas y Aruba en general, Connected Capital, Gru- 
po Martinon, Three Rivers Real Estate. y Gobierno di 
Aruba, specialmente Minister Otmar Oduber kende a 
persevera riba e vision di trece un desaroyo nobo pa 
San Nicolas. Pabien! 














22 


AWEMainta 


Diamars, 12 November 2019 


Autor Ouito Nicolaas ta publica poesia 


DURANTE juni y juli di e aña aki a 
tuma luga na Medellin, Colombia, e di 
29 Festival Internacional de Poesia de 
Medellin. 

E autor/poeta Arubiano, Quito Nicolaas, 
a participa na e festival prestigioso aki. 
A base di cierto criterianan un comite ta 
selecta e invitadonan pa e festival. 

E invitado mester entrega un poesia na 
Spaño, un poesia na Ingles y un ensayo 
tocante un di e temanan di e festival. 
E ensayo di Sr. Nicolaas tin como titulo 
“The Decadence of Human Rights Stan- 
dards”. 

E1 a entrega tambe poesianan na Spaño, 
di cual un di nan ta traduci na Ingles. 
Na Medellin Quito Nicolaas tabatin 
diferente presentacion na bibliotecan- 
an, Universidad, centro cultural di An- 
des y den un parke na aire liber. Su au- 
diencia tabata bira hopi entusiasma ora 
e conta di nos idioma Papiamento. 

Tabatin oportunidad tambe pa sinta na 
mesa y combersa cu otra poetanan in- 
vita tocante literatura, cultura di lesa- 
mento y con pa stimula e lesamento di 
literatura. 

Algo cu el a vocifera fuertemente y su co- 
leganan poeta/escritor ta di acuerdo cu 
ne ta cu lesamento y literatura ta traha 
na civilisacion di un pais y su pueblo. 

E Revista Prometeo a publica Memorias 
del 29o Festival Internacional de Poe- 
sia de Medellin, un tomo cu poesianan 
di e poetanan invita di Africa, America, 
Asia y Europa. Quito Nicolaas ta apa- 
rece den e tomo cu 3 poesia na Spaño y 
un na Ingles. 



Biblioteca Nacional Aruba ta gradici 
sr. Quito Nicolaas pa percura pa duna 
Ramon Todd Dandare un ehemplar pa 
entrega na departamento Arubiana- 
Caribiana. Un gesto hopi aprecia. E 
buki ta den coleccion nacional na Aru- 
biana-Caribiana den Bachstraat. 

Exposicion di Love4Art Studio na biblioteca 



LOVE4ART Studio ta un grupo di 10 hende muhe creativo cu ta topa otro 
pa pinta. Un biaha pa aña nan ta mustra publico nan ultimo creacionnan. 

E exposicion anual ta tuma lugar di dia 11 di November pa dia 29 di Novem- 
ber na biblioteca na Playa. Esaki ta habri henter dia y entrada ta gratis. 

E aña aki Love4Art Studio a scohe e titulo ‘Journey’ pa nan exposicion. Esaki 
ta un exposicion di cuadra di acrilico y obranan di assemblage. 

E damanan Artesano ta: Anna Fit-Buriakova, Carina Molina, Diana Hop- 
man-Betjes, Dina Legger, Geneviéve Wientjes, Gina Jie Sam Foek, Mari- 
anne Beijderwellen, Roelie Groenewegen, Sandra Slabbekoorn-Wijngaarde. 

Pa expresa gratitud pa e espacio na biblioteca y como un pago simbolico e 
damanan di Love4Art Studio a pinta un cuadra hunto. Love4Art Studio ta 
regala esaki na e biblioteca. 

Ta necesario pa tin un tratado riba 
derecho di mucha aki na Aruba? 

(Parti 1) 


E convenio di derecho di mucha lo celebra 
su di 30 aniversario riba e fecha 20 di 
november 2019. Pa motibo di e aniver- 
sario aki, Universidad di Aruba lo 
organiza un seminario riba e fecha, 
tocante e tratado di derecho di mu- 
cha. 

E articulo aki lo spbca pakico e 
tratado t’asina importante pa 
Aruba y tambe lo specifica cua t’e 
derechonan cu ta wordo protehi. 

E convenio riba derecho di mucha 
a wordo oficialmente adopta riba 20 
november 1989 dor di Nacionnan Uni 
(UN). Te cu awor 197 estado a ratifica e 
Convenio riba Derecho di Mucha, y asina a 
bira e convenio mas ratifica na mundo henter. 

Aruba a ratifica e Convenio riba Derecho di Mucha na aña 
2001. A base di e ratificacion aki, Aruba a compromete su 
mes pa respeta, proteha y cuida e salud fisico y e desaroyo 
mental, emocional, social y cultural di e muchanan riba su 
territorio. 

Un comision internacional pa derecho di mucha (Genéve) 
ta supervisa e conformidad di e convenio. Dor di a firma 
e convenio aki, Aruba a compromete su mes pa informa e 
comision internacional cada 5 aña, kico Aruba ta haciendo 
pa proteha y garantisa e derechonan di mucha. E comis- 
ion internacional aki tambe ta duna aviso n’e miembronan 
di e tratado. Mientrastanto e tratado a tuma dos protocol 
adicional: e protocol di conflicto arma y e protocol di abuso 
di mucha. 

TA NECESARIO PA TIN UN CONVENIO 
RIBA DERECHO DI MUCHA NA ARUBA? 

Hopi hende no ta comparti e pensamento cu esaki ta nece- 
sario pa Aruba, pa motibo cu nos muchanan ta bay scol y 
tin generalmente un bon bida. Pero compara cu otro re- 
gionan, Aruba tin un porcentahe bastante halto den em- 
baraso hubenil. 

Diariamente ta bin mas casonan dilanti di abuso fisico y 
sexual di mucha, y e edad di nos hobenan den criminali- 
dad ta keda baha. 

Fin di aña 2017 nos pais a wordo sacudi cu e mortonan 
tragico di dos ruman homber chikito. Ambos a perde nan 
bida den un forma hopi violento despues di a sufri añanan 
di abuso. 

E morto di e dos criaturanan aki, tabata e motibo princi- 


pal pa Gobierno di Aruba crea un plan di 
crisis social, pa un hecho den e grado aki 
nunca mas sosode. 

CUA T’E DERECHONAN 
CU E CONVENIO AKI 
TA PROTEHA? 

“Mucha” manera ta menciona 
den e convenio aki, ta trata di 
muchanan menor di 18 aña, in- 
cluyendo e feto. 

E tratado aki primordialmente 
ta proteha e interesnan di nos 
muchanan. Na banda di esey e 
tratado aki ta proteha varios tipo di 
derecho di mucha entre otro derecho di 
bida, nacionabdad, bbertad di opinion y par- 
ticipacion, derecho riba privacidad y derecho pa 
tin un relacion cu ambos mayor. 

E derecho pa enseñansa, aceso na informacion, cuido med- 
ico y bbertad pa hunga, tambe ta derechonan proteha p’e 
tratado aki. E derechonan ariba menciona, ta pa tur mu- 
cha riba nos pais. Por lo tanto e balornan cultural di cada 
pais y e respet p’e bida famibar ta principal. 

E tratado aki tambe ta proteha e gruponan special di 
mucha, e.o.: Muchanan adopta, muchanan descapaci- 
ta, muchanan den conflicto arma, muchanan descuida y 
maltrata y muchanan persigui pa husticia pa motibo di a 
comete un debto penal. 

Tambe e tratado ta ofrece proteccion contra discrimina- 
cion, e transferencia di mucha sin permiso pa un otro pais, 
violencia, abuso y explotacion seksual y economico, se- 
cuestro, bendemento di mucha, tortura, pena di morto y 
condena pa bida largo. 

Tur e derechonan aki mester wordo mira den e luz di de- 
saroyo cultural y social di cada un di e miembronan di e 
tratado. 

P.e.: E articulo cu ta trata proteccion pa muchanan den 
conflicto arma, tin mas importancia pa un mucha na Su- 
dan cu na Aruba. 

A causa di e morto di e dos ruman hombernan chikito na 
fin di aña 2017, awendia na Aruba e articulonan cu ta tra- 
ta proteccion contra maltrato y abandono di mucha a bira 
sumamente importante. 

Den parti 2 lo trata e interes di mucha y e derecho di mu- 
cha pa participa y wordo scucha. 

Pa separacion di bienes 

Amor entre notario local y dama di 
Martinique a caba den corte 



WILLEMSTAD. E relacion amoroso entre un notario lo- 
cal y un dama “Martiniquense” tabatin un final amargo 
den corte local hues di casonan sivil mr. Veling a dicta un 
veredicto Salomonico den e dje pareha. 

Durante 4 aña e pareha tabatin un relacion amoroso en- 
tre e notario local y e dama di Martinique pero historia ta 
mustra cu mayoria di casonan di amores a larga distancia 
a ‘amores de pe....jos”. 

Dado momento e kiebro tabata definitivo y e señora di 
Martinique a bay corte pa reclama loke ela considera ta su 
derecho hustu y ela sali pone beslag riba cuenta di un con- 
strukcion fiscal dje notario pa proteha su propiedad. Den e 
caso aki a sali na cla di un manera patente ki falta di cono- 
semento di ley sivil partidonan na ambos banda tabatin. 
Pa cuminsa abogado dje dama a faya di registra e beslag 
ne partido corekto pa haña sa ta ken a paga un outo y un 
Boston Whaler. 

Ta ofisina dje notario a paga e boto cu placa cu tin riba un 
cuenta di clientenan cu paga belasting riba un transac- 
cion. E señora y e notario tur dos a biba na Corsou y e no- 
tario ta traha pa un NV manera hopi profecional ta haci. 
E señora tabatin un cas na Corsou pero dado momento a 
traspase na un fondo priva dje notario. 


Tres aña pasa e señora a cumpra un Boston Whaler na 
Martinique y e firma dje notario a paga e boto. 

Dos aña pasa e señora a cumpra un outo pa EUR 19.375 
di cual e señora a paga EUR 5.000 y sobra consultorio dje 
notario a paga. 

Despues cu e relacion amoroso a kibra nan a consulta con 
por trese e boto Corsou y pone riba nomber dje notario. 
Pero tur cos a keda na intencion. 

Pa pone un fin ne situacion aki e señora a pone beslag riba 
e cuenta di tersera na ofisina di e notario pe paga NAf 
1.236,95 dje gastunan dje proseso plus 
EUR 51.335,17. Ora momento di berdad a presenta den 
Corte e señora a no a insisti den su demanda pa placa y 
abogado dje notario a pidi hues pa no consede e suma na 
Euro tampoco pasobra te notariado a paga e outo y e boto 
tabata pa uso personal dje notario. 

E boto tabata riba nomber dje compañera pasobra un stra- 
ñero no por pone un boto asina riba su nomber. 

Cu otro palabra tur cos ta dje notario. 

Na final hues a dicidi cu e señora no por haña nada dje 
sumanan cu ela pidi pero e notario tin cu paga slamente 
su gastunan di corte. 

Dama detene 
pa asesinate 


WILLEMSTAD - Relaciona cu e caso di ases- 
inato cu a tuma luga dia 2 di september 2019, di- 
lanti di un establesimento riba Caracasbaaiweg (comu- 
nicado 346/2019), polis a haci un detencion mas. 

Djaluna 11 di november 2019, alrededor di 09.00’or di main- 
ta, Polis a detene e dama sospechoso S.S.P., nase na Corsou di 
33 aña di edad. 

Detencion di e sospechoso a tuma luga riba Caya Muizenberg. 

A presenta e sospechoso dilanti di un fiscal auxiliar cu a ordena su encarse- 
lamento pendiente di mas investigacion. 

Investigacion den e caso aki ta continua. 


Lo haci lo maximo pa evita 
bancarota di SEHOS 


WILLEMSTAD. Den e encuentro di diabier- 
na ultimo entre doño di Hospital Sint Elisabeth 
y Curacao Medical Center nobo Gerencia di SE- 
HOS a presenta algun sugerencia con por bay 
atende cu debenan di SEHOS pa asin’ei aco- 
moda e instancianan cu nan debe y con paga e 
debe na gobierno. 

Gobierno di Corsou a splica cu remarkenan cu 
a bay biba nan mes bida como si fuera Gobierno 
ta forsando un bancarota pa SEHOS apsoluta- 
mente no ta berdad. 

Gobierno ta habri pa sigui sostene y traha hun- 
to cu SEHOS pa evita bancarota di e fundacion 
y pa por prepara den tur trankilidad e trabou- 


nan pa drecha e edificionan di SEHOS pa un 
destinacion nobo. 

Gobierno sigur no ta den un disputa cu Iglecia 
Catolico y no ta mira motibu di esaki. 

Gobierno ta reconose e bon trabounan di Iglecia 
Catolico den diferente manera den nos comuni- 
dad y ta kere cu niun hende lo ta desea pa esaki 
cambia. 

Na final tur hende a felisita otro pa e forma 
positivo cu e dialogo a bay y cu a aclara un 
discucion publico cu no tabata na fabor di cuido 
hospitalario di Corsou y tampoco pa e imahen 
di gobierno. 

Au^ra 

“Señor ta mi wardador, 
mi n’tin falta di nada; 

Den cunucu di yerba berde, 

E ta ponemi sosega, 

E ta hibami na awa tranquil, 
pa mi bolbe hanja forsa, 

Salmo 23:1,2,3, 

Cu inmenso tristesa pero conforme cu boluntad di Dios 
nos ta participa fayecimento di: 



Mathias Modesto Croes 

Mihor conoci como “Maiky” 
"24-02-1948- f08 -11-2019 

Na nomber di: 

Su Rumannan: 

Augustina "Tila” Croes 

Ninita y Rufo Thiel 

Jos Croes-Janse 

Vera Croes-Loopstok 

Rosita Croes-Madari 

Dity Croes-de Jongh y Mirto Trimon 

Sobrinoy sobrinanan; 

Suzy Thiel y yiunan Yzra & Derick 

Walter (Ito) y Arlene Thiel y yiunan Etienne & Elrick 

Gina Thiel 

Junny y Charlotte Thiel y yiunan Zane & Dave 
Errien y Marisol Croes y yiunan Narién & Lyon & Celine 
Bonny Croes 

Monique y Luis Cervantes y yuinan Amy & Noa & 
Isavella 

Edric y Jetty Croes y yuinan Theo & Pieter 

Glenn y Ana Croes y Gian & Aliyah 

Giovanni y Jennifer Croes y yiu Aiden 

Ramsis Croes y Julia Borgdorf 

Nadine y Israel Posner y yiunan Felipe & Liam 

Pieter y Stephanie Nesty y yiunan Lauren & Carmen 

Tur su primo y primanan 
Famia Petronia 
Bisiñanan y conocirnan 

Bon Amigonan di cas: Robby Croes, Alberto y lca 
Croes, Benita y Des Croes, Lucas Croes y Fabio 
Eduardo. 

Famianan Croes, de Mey, Lacle, Boekhoudt, Thiel, 
Janse, Loopstok, Madari, de Jongh, 

Ta invita pa asisti na acto di Entiero cu lo tuma lugar 
diaranson dia 13 di November 2019 desde 9’or di 
mainta pa 11 ’or di mainta na Royal Funeral Home y 
despues saliendo pa santana Catolico di Paradera. 

Nos discupla si en caso nos por a lubida un of mas 
persona den nos tristesa, 

Despues di entiero lo no ricibi bishita di condolencia na 
cas, 

Enbez di manda flor of krans lo tin un box diponibel pa 
un donashon na st. Michael Paviljoen, 


Au?fra 

“Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, 

Pa mi bolbe haña forsa”, 

Salmo: 23 

Cu inmenso tristesa na nos curason, pero agradecido 
na Dios pa tur locual cu e a nifica pa nos, nos ta 
participa fayecimento di: 



Delfina Dirks-Dabian 

Mihor conoci como “Irma” 

Vda, Di Enrique “Jerry” Dirks 
"24-12-1926- f08-11-2019 

Na nomber di su: 

Yiunan: 

tRoy y esposa Aurora Dirks-Herrera 
Enry y esposa Luzmary Dirks-Garcia 
Lando y esposa Fanny Dirks-Franken 
tStanley Dirks 

Nietonan: 

Ezzard y Jeanine 
André y Delilah 
Howard Leslie 
Emanuel y Glendy 
Enthony 

Anthony (Hulanda) 

Nieta: lliana y Franklin Amaya 

Bisanieto: 

Ezzekiél Girks, Dillen Dirks, Kayden Amaya, Leah Dirks 

Ex-suegra: Linda Croes 

Rumannan: 

Vda, Dinichi Kelly y yiu 
Kesy y Maria Zievinger 
tLucy Coll y yiunan 
tJolanda y Lucio Tromp y yiu 
Vda, Elsa Dabian y famia (Hulanda) 

Evi y Chichi Dabian y yiunan 

Violeta y Poy Wester y yiunan 

Haime y Yvonne Dabian y yiunan 

Bisiñanan: Nilo y maxima, Alfred y Mariela y yiu, George 

y Glenday yiu, Maritsa 

Demasfamia: Dirks, Dabian, Herrera, Garcia, Franken, 
Koolman, Ras, Amaya, Weller, Croes, Kelly, Zievinger, 
Coll, Tromp, Maduro, Geerman, Wester, Lee, Everon, 
Acto di entiero lo tuma lugar diabierna 15 di November 
2019 di 2’or pa 4’or di atardi na Misa inmaculada 
Concepcion na Sta Cruz, despues saliendo pa Santana 
catolico Pastoor de Vries. For di 2’or di atardi nos 
difunto stima lo ta reposa den misa, 

Adres pa condolencia: Aurora Funeral Home, diahuebs 
14 di November di 7’or pa 9’or di anochi, 

Un dannki special na personeel di SABA San Nicolaas. 
Nos ta pidi nos disculpa si den nos tristesa nos por a 
lubida un of otro famia. 


A$f,a 

"puttena/ 'Zéottte $ @ne*K4to’ut 

“Bo palabra ta un lampi pa mi pia, 

Un lus riba riba mi caminda”. 

Salmo 119 



Rosalinda Werleman 

Mihorconoci como: “Linda” 

"01-03-1945 - t06-11-2019 

Mayornan: 

tJoana Werleman (Wana di Wechi) 
tWillem Werleman (Wechi) 

Yiunan: 

Rosalien (Roosje) y Edgard Kock 
Liandra (Gina) y Nestor Martina 
Fang Junior (Juni) Noguera 

Nietonan: 
tSheaffer Vlaun 
Keilah Wilford 
Kesean Wilford 
Tion Martina 
Tivon Martina 

Tata di su yiunan: 

Francisco (Chico) Noguera 

Rumannan: 

tPetra (Chichi) Geerman y famia 

Willem (Wim) Werleman y famia na Hulanda 

Martina y Chico Tromp y famia 

Corrine y Freddy Koolman y famia 

Pancracia (Cha) Werleman y famia 

Lucia y Dolf Ruiz y famia 

tGreta Sweetnam 

Susanna (Sandra) y Alex y famia 

tLuis Rey (Wishi) Werleman 

tSilvio Werleman 

tAugusto Geerman y famia na Corsow 

Amiganan: 

Rona Lopez, 

Elia Noguera y Jacintha (Chenta) Koolman 

Subrinay subrinonan, ihanan, sway cuñanan, tantay 
omonan, primay primonan, amistadnan, bisiñanan, 
verpleegsternan di Huize Maristella y compañeronan 

Demas famia: 

Werleman, Kock, Martina, Noguera, Vlaun, Wilford, 
Geerman, Tromp, Ruiz, Koolman, Semeleer, Trappen- 
berg, Luidens”Nos mas isncero disculpa si den nos 
tristeza nos por a lubida un of otro famia. 

Oportunidad pa condolencia: dialuna 11 di november 
2019 na Aurora Funeral Home di 7’or pa 9’or di anochi. 

Ta invita pa e acto di entiero cu lo tuma lugar diamars 12 
di november 2019 na Aurora Funeral Home di 2’or pa 
4’or di atardi, despues saliendopa Santana catolico na 
Sta, Cruz, 

Aufora 





'^Utt&UXC & 0t€wutáón4t 

"The Lord is my Shepard, I shall not want.” 

(Psalm 23) 

With Deep Sympathy we announce the passing away of our 
beloved Mother, Slster, Grandmother, Aunt, Cousln & Friend: 


Ruth Agatha Celaire 

(Daughter of the late 

Clement Celalre & Amy Celalre-Rlchardson) 
*November 13, 1947 - tNovember6, 2019 

Left to mourn are her: 

Son: Kenrick Quandus & Xuyan Wu 

Granddaughters: 

Kenzle Quandus (her mom llona Zlevlnger) 
Kaylee Quandus 

Father of her son: Alfred (Freddie) Quandus 


Slsters & Brothers: 

Merle Celalre (Holland) 

Stella Gomes-Celalre & Johnny Gomes & famlly (U.S.A.) 
tJudlth Celalre 

Clement (Albert) Celalre & Tecla Celalre-Eduardo & Famlly 
Kelth Celalre & famlly 
Kenneth Celalre 

Anthony (Tony) Celalre & Ingrid Celalre-Ras & famlly 

Glenda Celalre & famlly 

Jacquellne (Jacky) Celaire 

Leo Celalre 

Annette Celalre 

Alexander Celaire, wlfe Carol & famlly (U.S.A.) 

Step Chlldren: 

OmarQuandus (Holland), Angelo Quandus, Ute Quandus 
Aunt: Joyce & Marcel Badoullle 

Close Nepwhews & Nleces: John, Joshua & Jennlfer Gomes, 
Stacey & Shary Celalre, Aljeron, Kleran, Aaron, Leevon, 
Judlenne Celalre, Stephanle Jones, Christel & Garrick Celalre 

Close couslns: Wyomle Defoe-Rlchardson, Cynthla Alexander, 
Selwln & Glenda Alexander, Brenda Alexander, Marva & 
Kenneth Hart, Edson Richardson (U.S.A.), Clement Reltz 
(U.S.A.) 

Godchlldren: Dina Alexander & Stacey Celalre 

Close Friends: Jeta Alexander, Ida Croes, Lenny Geervllet, 
Soraya Rojer, Julle Alberga-La Nooy, Netty La Nooy, Akll 
Arrindell, Norma LeGrant, Cheryl Rlchardson (Holland), Mlldred 
Clemencla, Margarith Tromp-Meade, Irma Eustace, Celeste 
Berkel, Diana Celaire, Kenny & Merlin Chandler, Franklln & Roy 
Sltal, Altagracla Zlevlnger 

Her helper at home: Marie Rene 
Dr. Suyan Sneek, Dr. Chris Franca, 

Edmond Harms Foundatlon, 

Fundaclon FAVI, Aruba Secretary Assoclatlon, Ex-employees of 
La Cabana Beach & Racquet Club and Hollday Inn Resort 
There wlll be a box avallable for donatlon towards FAVI 

Famllles In Aruba, U.S.A., Dominlca, Angullla, St. Maarten, 
Canada, Holland, England 

Famllles: Celaire, Quandus, Wu, Gomes, Rlchardson, Eduardo, 
Ras, Geervllet, Alexander, Arrindell, Reltz, Thorpe, Dopwell, 
James, Badoullle, Benolt, Connor, Rey, Wllllams, Grell 
Friends & Nelghbours of Hoolberg Kavel 

The Funeral servlce wlll be held at the Aurora Funeral home on 
Wednesday November 13, 2019, time: 9AM -11AM 
The body will be laid at the Protestant Cemetary in Oranjestad. 
Vlewlng of the deceased will be held at the Aurora Funeral 
home on Tuesday November 12, 2019, t 
Ime: 7PM -9PM 

We apologlze if we have forgotten to mentlon any famlly 
member or close friends in our sorrow. 

We regret that we wlll not be able to recelve any condolences 
after the funeral. 




Auxora 




Vuftenmt & 0ietncito>ut 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason, pero conforme cu boluntad di 
Dios, nos ta anuncia fayecimento di nos ser keri: 



Sra. Clara F. 
Paula-van der Linde 

Mihor conoci como “Mama Ita” of “Ita” 

*15-10-1932 - fl 0-11 -2019 

Acto di entiero lo wordo anuncia despues 




Auxora 




'2utten<xl 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos ta anuncia fayecimento di nos ser keri: 



Juana F. Willems-Lugo 
Gutierrez 

Mihor conoci como “Juanita” 

*21 -08-1944 - fl 0-11-2019 

Acto di despedida lo wordo anuncia despues 




Auxora 




Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, nos ta anuncia fayecimento di 
nos ser keri: 



Regino Panfilo Tromp 

Mihor conoci como “Reggie” 
W-09-1937 -106-11-2019 

Acto di entiero lo wordo anuncia despues 


Websiter 

www.awemamta.com 


Facebook: 

wwwiacebook.com/awemamta 


no tida @ a wemain ta.com 


5S3-I400 


l 5S3-1444 


A t 

Mainta 


#lonline 


$lory in /lis holy name; 
lel ihe hearts of 
those who seeh the 
J2ord rejoice. 
J2ooh to the JJord and 
lus strenyih; 
seek his faee always, 

2Psalm IO^: 2'4 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona ” 


LiKe nos riba facebooK 


Keda “up to date” ij liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 





















